b'\n_START_ARTICLE_\nIstrsko nare\xc4\x8dje\n_START_PARAGRAPH_\nIstrsko nare\xc4\x8dje se govori v slovenski Istri. Kot del primorske nare\xc4\x8dne skupine pa se deli na ri\xc5\xbeanski in \xc5\xa1avrinski govor.\n_START_SECTION_\nRazmejitev\n_START_PARAGRAPH_\nMeje istrskega nare\xc4\x8dja ni mogo\xc4\x8de natan\xc4\x8dno zarisati, vendar lahko re\xc4\x8demo, da le-ta poteka po \xc4\x8drti od Miljskega zaliva, prek Kozine, Podgorja, Rakitovca na severovzhodu ter do slovensko-hrva\xc5\xa1ke meje na jugu. Ri\xc5\xbeanski govor se uporablja do \xc4\x8drte Koper\xe2\x80\x93Marezige\xe2\x80\x93Zazid, ju\xc5\xbeno od te lo\xc4\x8dnice pa se govori \xc5\xa1avrinski govor.\n_START_SECTION_\nZna\xc4\x8dilnosti istrskega nare\xc4\x8dja\n_START_PARAGRAPH_\nTako ri\xc5\xbeanski kot \xc5\xa1avrniski govor temeljita na zna\xc4\x8dilnostih dolenjskega in primorskega nare\xc4\x8dja, pri spreganju glagolov ne izra\xc5\xbeata dvojine, imata pa podoben besedni zaklad s \xc5\xa1tevilnimi romanskimi izposojenkami ter eno samo kvantiteto nagla\xc5\xa1enih samoglasnikov._NEWLINE_Dolenjsko-notranjski izvor \xc5\xa1avrinskega govora se ka\xc5\xbee v \xc5\xa1avrinskem \xe1\xba\xb9. \xc5\xa0avrinski govor temelji na me\xc5\xa1anju slovenskih, hrva\xc5\xa1kih in srbskih nare\xc4\x8dnih prvin v povezavi z usko\xc5\xa1ko poselitvijo Istre v 16. in 17. stoletju. Od ri\xc5\xbeanskega govora se lo\xc4\x8di predvsem po tem, da ima v dolgih nagla\xc5\xa1enih zlogih ve\xc4\x8dinoma same monoftonge. Le-ti so znotraj \xc5\xa1avrinskega govora prevladali na obmo\xc4\x8dju Rakitovca, So\xc4\x8derge, Trebe\xc5\xa1, Pomjana, Krkav\xc4\x8d, Nove vasi nad Dragonjo, Kort in njihovi okolici.'